# Elena Jakštienė-Šulcaitė

### Straipsnis iš Vikipedijos, laisvosios enciklopedijos.

Elena Jakštienė-Šulcaitė

Elena Jakštienė-Šulcaitė (1932 m. rugpjūčio 6 d. Pušaloto miestelyje, Pasvalio r.), choro dirigentė ir pedagogė.

## [taisyti] Biografija

1942 – 1952 mokėsi skambinti fortepijonu Panevėžio muzikos kursuose ir muzikos mokykloje (dėst. S. Petkūnienė). 1952 – 1957 choro dirigavimą studijavo Lietuvos valstybinėje konservatorijoje (vyr. dėst. J. Barausko klasė). Studijų metais dirbo Vilniaus 33-ojo vaikų darželio muzikos vadove, buvo Naujųjų Verkių popieriaus fabriko kultūros klubo meno vadovė.

Nuo 1957 rudens Panevėžio J. Švedo pedagoginės muzikos mokyklos choro dirigavimo ir privalomojo fortepijono dėstytoja, vadovavo merginų chorui, per kelis dešimtmečius išugdė būrį jaunųjų chorvedžių. 1960 – 1975 Panevėžio miesto prekybos valdybos moterų choro meno vadovė ir dirigentė. Kolektyvą išmokė nemaža dainų ir sudėtingesnių kūrinių, surengė koncertų, su juo dalyvavo Panevėžio miesto dainų šventėse ir kituose kultūros renginiuose. Chorą parengė 1970 ir 1975 respublikinėms dainų šventėms. 1975 – 1981 Panevėžio rajkoopsąjungos moterų ir Spirito kombinato moterų bei vyrų vokalinių ansamblių vadovė. Kurį laiką vadovavo Panevėžio cukraus fabriko vyrų chorui ir kitiems meno mėgėjų būreliams.

E. Jakštienė buvo Panevėžio miesto dainų švenčių dirigentė, respublikinių dainų švenčių konsultantė, chorų ir vokalinių ansamblių koncertmeisterė.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../e/l/e/Elena_Jak%C5%A1tien%C4%97-%C5%A0ulcait%C4%97_47be.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška